1992R3600 — ET — 10.05.2008 — 005.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EMÜ) nr 3600/92,

11. detsember 1992,

millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, ( 1 ) eriti selle artikli 8 lõiget 2, ning arvestades, et: ning arvestades, et: komisjon peab käivitama tööprogrammi, et järk-järgult asuda kontrollima toimeaineid, mis on turul saadaval kaks aastat pärast direktiivist 91/414/EMÜ teavitamisest; kuna sel ajal turul olevate toimeainete hulk on väga suur, on valik juba tehtud, arvestades võrdselt selliseid aspekte nagu tervise- ja/või keskkonnakaitse, töödeldud toodetes sisalduvad võimalikud jääkained, kõnealuseid toimeaineid sisaldavate preparaatide tähtsus põllumajanduses, kasutusel olevate andmete ilmsed puudused (või vastupidi, terviklike ja ajakohaste andmete olemasolu) ning keemiliste või bioloogiliste omaduste sarnasus; sätestada tuleb tootjate, liikmesriikide ja komisjoni omavahelised suhted ning kõikide osapoolte kohustused programmi rakendamisel; ette tuleb näha teatamise kord, mille kohaselt huvitatud tootjatel on õigus teavitada komisjoni oma soovist kanda toimeaine direktiivi I lisasse ning kohustusest esitada kõik andmed, mis on vajalikud, et kõnealust toimeainet direktiivi 91/414/EMÜ artikliga 5 kehtestatud kriteeriumide seisukohalt hinnata ning teha lisamise kohta otsus; määratleda tuleb teatajate kohustused esitatava teabe vormi, tähtaegade ja teavet saava asutuse suhtes; määratleda tuleb kõnealuste kohustuste täitmatajätmisest tulenevad haldustagajärjed; hindamisel tuleb arvesse võtta ka ettenähtud tähtaegade jooksul kõikide teiste huvitatud poolte esitatud tehnilisi või teaduslikke andmeid toimeaine või selle jääkide võimalike kahjulike mõjude kohta; hindamisuuringud tuleb jagada liikmesriikide pädevate asutuste vahel; seepärast tuleb iga toimeaine jaoks määrata referentliikmesriik, kes tihedas koostöös teiste liikmesriikide ekspertidega vaatab läbi esitatud andmed, hindab neid, esitab komisjonile hindamistulemused ja soovitab, milline otsus teha asjaomase toimeaine kohta; käesoleva määrusega kehtestatud menetlused ei piira muude ühenduse õiguse raames ettenähtud menetluste kohaldamist; selleks et vältida töö kattumist, eelkõige selgroogsete loomadega tehtavaid katseid, tuleb ette näha erisätted, soodustamaks tootjate ühist toimikute esitamist; käesoleva määruse kohased menetlused ei piira nõukogu direktiiviga 79/117/EMÜ ( 2 ) (viimati muudetud komisjoni direktiiviga 91/188/EMÜ ( 3 )) ettenähtud uuringuid ja võimalikku keeldude kohaldamist, kui komisjoni käsutuses on andmed, mis osutavad sellele, et direktiiviga 79/117/EMÜ ettenähtud keeld on põhjendatud; käesoleva määruse vastuvõtmise ajal kontrollitakse eriti hoolikalt atrasiini ja kintoseeniga seonduvat teavet; sel ajal tuleb võtta menetlus- ja haldusmeetmed, et tagada toimeainete tõhusa hindamise käivitumine alates direktiivi 91/414/EMÜ rakendamiskuupäevast; käesoleva määrusega ettenähtud meetmed on kooskõlas alalise taimetervise komitee arvamusega, ON VASTU VÕTNUD KÄESOLEVA MÄÄRUSE:







Artikkel 1

1. Käesoleva määrusega nähakse ette direktiivi 91/414/EMÜ (edaspidi direktiivi) artikli 8 lõikes 2 osutatud tööprogrammi esimese etapi üksikasjalikud rakenduseeskirjad. Esimene etapp hõlmab käesoleva määruse I lisas loetletud ainete hindamist eesmärgiga kanda need võimaluse korral direktiivi 91/414/EMÜ I lisasse. Direktiivi artikli 6 lõigete 2 ja 3 ning artikli 6 lõike 4 teise lõigu sätteid ei kohaldata käesoleva määruse I lisas loetletud ainete suhtes seni, kuni selle aine suhtes käesoleva määrusega ettenähtud menetlused ei ole lõpetatud.

2. Käesoleva määruse kohaldamine ei piira:

a) liikmesriikidepoolset kontrollimist, eelkõige kõnealuse direktiivi artikli 4 lõike 4 kohast lubade uuendamisega seotud kontrollimist;

b) direktiivi artikli 5 lõike 5 kohast komisjonipoolset kontrollimist;

c) direktiivi 79/117/EMÜ kohaseid hindamisi.

Artikkel 2

1. Käesolevas määruses kasutatakse mõisteid “taimekaitsevahendid”, “ained”, “toimeained”, “preparaadid” ja “taimekaitsevahendite lubamine” direktiivi artiklis 2 esitatud tähenduses.

2. Käesolevas määruses kasutatakse ka järgmisi mõisteid:

a) tootjad: — ühenduses toodetud toimeainete puhul nende valmistaja või tema määratud ühenduses registrisse kantud ainuesindaja, — väljaspool ühendust toodetud toimeainete puhul valmistaja määratud ühenduses registrisse kantud ainuesindaja, või kui sellist isikut ei ole määratud, siis toimeainete või neid sisaldavate preparaatide ühendusse importija või importijad;

b) komitee – direktiivi artiklis 19 osutatud alaline taimetervise komitee.

Artikkel 3

Liikmesriigid määravad asutuse, kes koordineerib koostööd tootjate, teiste liikmesriikide ja komisjoni vahel ning direktiivi artikli 8 lõikes 2 osutatud tööprogrammi üldist rakendamist. Nad teatavad komisjonile määratud asutuse nime.

Artikkel 4

1. Kõik tootjad, kes soovivad, et kõnealuse direktiivi I lisasse kantaks mõni käesoleva määruse I lisas osutatud toimeaine või selle soolad, estrid või aminoderivaadid, teatavad sellest komisjonile kuue kuu jooksul alates käesoleva määruse jõustumiskuupäevast.

Ilma et see piiraks eelmise lõigu kohaldamist, peavad I lisas loetletud toimeaine tootjad sama ajavahemiku jooksul komisjoni teavitama ka sellest, kui nad enam ei soovi aine kandmist direktiivi I lisasse.

▼M1

1a. Olenemata lõike 1 sätetest, võivad Austrias, Soomes või Rootsis alalist esindust omavad tootjad teavitada komisjoni hiljemalt 30. aprilliks 1995.

▼B

2. Komisjonile teatamiseks tuleb täita käesoleva määruse II lisas esitatud teatenäidis, mis sisaldab näidise 5. osas nimetatud kohustust, ja saata aadressil DG VI,rue de la Loi 200, B-1049 Brussels.

3. Tootja, kes ei ole õigel ajal teatanud mõnest lõikes 1 osutatud toimeainest, võib osaleda artiklis 1 nimetatud programmis ainult koos teiste kõnealusest toimeainest teatajatega või, kui on tegemist lõikes 4 osutatud juhtumiga, abistada teate esitanud liikmesriiki algsete teatajate nõusolekul.

4. Komisjon teavitab liikmesriike komitee kaudu, kui mõne toimeaine kohta ei ole ükski tootja esitanud lõike 2 kohast teadet. Liikmesriigid võivad väljendada oma soovi kanda kõnealune toimeaine direktiivi I lisasse käesoleva määruse II lisas esitatud teatenäidisega. Teade tuleb saata komisjonile võimalikult kiiresti ja hiljemalt kuue kuu jooksul pärast seda, kui komisjon on liikmesriike teavitanud. Teate esitanud liikmesriik täidab käesoleva määruse artiklites 5–8 tootjale ettenähtud kohustused.

▼M2

4a. Kui liikmesriik kavatseb pärast lõikes 2 osutatud määruse vastuvõtmist võtta meetmeid kõnealuses määruses loetletud toimeaineid sisaldava taimekaitsevahendi turult kõrvaldamiseks või selle kasutamise rangeks piiramiseks ning kui tuginetakse artiklis 6 osutatud toimiku andmetele või artiklis 7 osutatud aruandele, teavitab liikmesriik sellest võimalikult kiiresti komisjoni ja teisi liikmesriike, põhjendades kavandatavat meedet.

▼B

5. Kui pärast nimetatud menetlust ükski tootja ega liikmesriik ei ole teatanud oma soovist kanda teatav toimeaine direktiivi I lisasse, võidakse kooskõlas direktiivi artikli 8 lõike 2 viimase lõiguga teha otsus, et kõnealust toimeainet sinna ei kanta.

Artikkel 5

1. Komisjon vaatab koos komiteega läbi artikli 4 lõigetes 2 ja 4 nimetatud teated.

2. Pärast lõikes 1 osutatud läbivaatamist võetakse direktiivi artiklis 19 ettenähtud korras vastu määruse vormis otsused:

a) hindamiseks võetavate toimeainete loendi kohta, et need ained võimaluse korral kanda direktiivi I lisasse;

b) referentliikmesriigi määramise kohta iga punktis a nimetatud loendi toimeaine jaoks.

3. Lõike 2 punktis a osutatud loendis võib teatavaid sarnaste struktuuride või keemiliste omadustega aineid grupeerida; kui ühe toimeaine kohta on teatatud eri koostised, mille tulemuseks võivad olla erinevad toksikoloogilised omadused või keskkonnamõjud, võib neid nimekirjas märkida eraldi.

4. Kõikide hindamiseks võetavate ainete kohta sisaldab lõikes 2 osutatud määrus järgmist:

— kõikide artikli 2 lõike 1 kohaselt teatanud tootjate nimed või vajaduse korral artikli 4 lõike 4 kohase teate esitanud liikmesriik,

— referendiks määratud liikmesriik,

— tähtaeg referentliikmesriigile käesoleva määruse artiklis 6 osutatud toimikute esitamiseks, kusjuures üldiselt jäetakse dokumentide koostamiseks aega 12 kuud, ning tähtaeg kõikidele huvitatud pooltele nende tehniliste ja teaduslike andmete esitamiseks, mis käsitlevad aine või selle jääkide võimalikku kahjulikku mõju inimeste ja/või loomade tervisele ja/või keskkonnale.

5. Kui määruse artiklites 6, 7 ja 8 osutatud ümberhindamise jooksul ilmneb, et referentliikmesriikide kohustused ei ole tasakaalus, võidakse otsustada direktiivi artiklis 19 ettenähtud korras määrata teatava aine jaoks teine referentliikmesriik.

▼M1

Kui referentliikmesriigiks määratakse varasemast erinev liikmesriik, teavitab endine referentliikmesriik sellest kõiki asjaomaseid teavitajaid ja annab uuele määratud referentliikmesriigile üle kirjavahetuse ning andmed, mis ta asjaomase toimeaine kohta on referentliikmesriigina saanud.

6. Kui teavitaja otsustab lõpetada oma osalemise tööprogrammis mingi toimeaine suhtes, teatab ta sellest referentliikmesriigile, komisjonile ja teistele asjaomasest ainest teavitajatele.

Kui teavitaja lepib kokku mõne teise tootjaga, et kõnealune teine tootja asendab teda edaspidi käesolevale määrusele vastavas tööprogrammis, teatavad teavitaja ja tootja sellest referentliikmesriigile ning komisjonile ühisavaldusega, leppides kokku, et kõnealune teine tootja asendab endist teavitajat artiklitega 6-8 ettenähtud kohustuste täitmisel; nad tagavad, et informeeritakse ka teisi asjaomasest ainest teavitajaid.

▼B

Artikkel 6

1. Artikli 5 lõike 4 kolmandas taandes osutatud tähtaja jooksul peavad kõnealuses artiklis osutatud määrusega nimetatud teatajad eraldi või ühiselt saatma referentliikmesriigi määratud asutusele iga toimeaine kohta:

a) käesoleva artikli lõikes 2 osutatud koondtoimiku; ja

b) käesoleva artikli lõikes 3 osutatud täieliku toimiku.

Nad saadavad kõnealused andmed ka artikli 7 lõikes 2 osutatud ekspertidele ja vajaduse korral artiklis 3 osutatud iga liikmesriigi pädevale asutusele.

Kui artikli 5 lõike 4 kohaselt kavandatud määruses on ühe aine kohta esitatud mitu teadet, kohustuvad teatajad tegema kõik põhjendatud jõupingutused, et esitada esimeses lõigus osutatud toimikud ühiselt. Kui kõik asjaomased teatajad ei ole osalenud toimiku esitamisel, tuleb märkida tehtud jõupingutused ja põhjused, miks teatavad tootjad ei ole seda teinud.

2. Koondtoimik sisaldab järgmist:

a) teate koopia; mitme tootja ühisesildise korral artikli 4 kohaselt esitatud teadete koopiad ja selle isiku nimi, kelle asjaomased tootjad on määranud vastutama ühise toimiku ning selle töötlemise eest vastavalt käesolevale määrusele;

b) soovitused toimeaine kasutamistingimuste kohta, mida võetakse arvesse aine kandmisel direktiivi I lisasse; ►M4 teavitaja peab tõendama, et ühe või mitme piiratud hulga kasutusotstarvetega preparaadi kohta esitatud andmete alusel on võimalik täita direktiivi nõudeid artiklis 5 osutatud kriteeriumide osas; ◄

c) direktiivi II lisa iga punkti kohta olemasolevad kokkuvõtted ja katsetulemused ning katseid teinud isiku või asutuse nimi; samad andmed direktiivi III lisa iga punkti kohta, mis on olulised hindamisel direktiivi artiklis 5 osutatud kriteeriumide seisukohalt, ning ühe või mitme preparaadi kohta, mis on tavapärased alapunktis b osutatud kasutamistingimustes;

d) kui teatavad punktis c osutatud andmed puuduvad: — siis kas direktiivi II ja III lisa sissejuhatavate sätete kohased teaduslikud või tehnilised põhjendused, mis kinnitavad, et kõnealused andmed ei ole direktiivi artiklis 5 osutatud kriteeriumide seisukohalt toimeaine hindamiseks vajalikud, — või toimiku esitanud tootja või tootjate kohustus saata puuduvad andmed hiljem; esitada tuleb üksikasjalik ajakava ning kohustuse täitmise võimalikkust kinnitavad dokumendid.

3. Täielik toimik sisaldab kõikide lõike 2 punktis c osutatud andmetega seotud protokolle ja täielikke uurimisaruandeid.

4. Kui mõne toimeaine kohta ei ole lõikes 1 osutatud toimikuid saadetud artikli 5 lõikes 4 nimetatud tähtaja jooksul või kui saadetud toimikud selgelt ei vasta lõigetega 2 ja 3 ettenähtud nõuetele, teatab referentliikmesriik sellest komisjonile, esitades teatajate põhjendused.

5. Lõikes 4 osutatud referentliikmesriigi aruande põhjal esitab komisjon komiteele otsuse eelnõu jätta kõnealune toimeaine direktiivi artikli 8 lõike 2 viimase lõigu kohaselt I lisasse kandmata, välja arvatud siis, kui:

▼M1

— määratakse uus tähtaeg lõigete 2 ja 3 nõuetele vastava toimiku esitamiseks; uus tähtaeg määratakse ainult sel juhul, kui on tõendatud, et viivituse on põhjustanud ühise toimiku esitamisega seotud raskused või teavitaja (teavitajate) raskused määrata vastavalt artikli 5 lõikele 5 teine referentliikmesriik,

▼B

— liikmesriik teavitab komisjoni oma soovist kanda kõnealune toimeaine direktiivi I lisasse ja oma valmisolekust tagada käesoleva artikli lõikes 1 osutatud toimikute koostamine ning täita artikli 7 ja 8 kohaselt teataja kohustused.

Artikkel 7

1. Iga toimeaine puhul, mille suhtes liikmesriik on määratud referendiks, toimib ta järgmiselt:

a) vaatab läbi artikli 6 lõigetes 2 ja 3 osutatud toimikud vastavalt asjaomaselt teatajalt või teatajatelt saabumise järjekorrale, samuti kõik artikli 5 lõike 4 kolmandas taandes osutatud andmed ning muud olemasolevad andmed; kui ühe toimeaine kohta esitatakse mitu toimikut, on selle aine läbivaatamise järjekorra kindlaksmääramisel otsustava tähtsusega kõige viimasena esitatud toimik; ►M1 kontrollimise järjekorda ei mõjuta siiski artikli 4 lõike 1 punktis a osutatud teavitajate esitatud toimikud; ◄

b) tagab kohe pärast toimiku läbivaatamist, et teatajad esitaksid toimiku ajakohastatud kokkuvõtte teistele liikmesriikidele ja komisjonile;

c) saadab komisjonile võimalikult kiiresti ja hiljemalt 12 kuu jooksul pärast artikli 6 lõigetes 2 ja 3 osutatud toimiku saamist toimiku hindamisaruande, mis sisaldab soovitust: — kanda kõnealune toimeaine direktiivi I lisasse, täpsustades tingimused, või — kõrvaldada nimetatud toimeaine turult, või — peatada ajutiselt toimeaine turustamine, jättes võimaluse kõnealuse toimeaine kandmist I lisasse uuesti kaaluda pärast lisakatsete tulemuste või aruandes kindlaksmääratud täiendavate andmete esitamist, või — lükata kõik aine võimalikku lisasse kandmist käsitlevad otsused edasi, kuni lisakatsete tulemused või aruandes kindlaksmääratud andmed on esitatud ;

▼M2

d) viitab aruandes eelkõige kõikide direktiivi II lisa punktide kohta tehtud katse- ning uuringuaruannete loetelule, milles sisalduvad uuringu- või katsearuande nimi, nende autor(id), katse või uuringu teostamis- ja avaldamiskuupäev, katse- või uuringustandard, omaniku nimi ning omaniku või teataja esitatud võimalik andmekaitsetaotlus.

▼M2

2. Alates lõikes 1 osutatud läbivaatamise algusest võib referentliikmesriik nõuda teavitajatelt toimikute parandamist või täiendamist. Alates läbivaatamise algusest võib referentliikmesriik lisaks sellele pidada nõu teiste liikmesriikide ekspertidega ning taotleda teistelt liikmesriikidelt hindamist hõlbustavaid täiendavaid tehnilisi või teaduslikke andmeid.

3. Pärast lõikes 1 osutatud koondtoimiku ja aruande saamist suunab komisjon need komiteele läbivaatamiseks.

Enne toimiku ja aruande komiteele suunamist edastab komisjon referentliikmesriigi koostatud aruande liikmesriikidele teadmiseks. ►M3 Referentliikmesriik võimaldab huvitatud isikutel eritaotluse korral tutvuda järgmise teabega või hoiab selle kõnealuste isikute jaoks alles:

— lõike 1 punktis d osutatud andmed, välja arvatud need üksikasjad, mis on asjaomase direktiivi artikli 14 kohaselt konfidentsiaalsed,

— toimeaine nimetus,

— puhta toimeaine sisaldus valmistootes,

— kõikide toimeaine direktiivi I lisasse kandmiseks vajalike andmete loetelu, kõigepealt nii, nagu need sisalduvad referentliikmesriigi aruandes, ning seejärel nii, nagu komisjon on need kinnitanud pärast järgmises lõigus osutatud ekspertidega peetud konsultatsioone.

◄

Enne toimiku ja aruande komiteele suunamist võib korraldada konsultatsiooni liikmesriikide ekspertidega ja komisjon võib konsulteerida mõne või kõikide artikli 5 lõikes 2 osutatud määruses täpsustatud toimeainetest teavitaja(te)ga asjakohase toimeaine kohta koostatud aruande või selle osa suhtes.

▼M2

3a. Ilma et see piiraks direktiivi 79/117/EMÜ lisa võimalikke muutmisettepanekuid, esitab komisjon pärast lõikes 3 osutatud läbivaatamist komiteele:

a) direktiivi eelnõu toimeaine kandmise kohta direktiivi I lisasse, sätestades vajaduse korral tingimused, kaasa arvatud tähtaja;

b) liikmesriikidele adresseeritud otsuseprojekti, millega vastavalt direktiivi artikli 8 lõike 2 neljandale lõigule tühistatakse toimeainet sisaldava taimekaitsevahendi load, kui kõnealust toimeainet ei kanta nimetatud direktiivi I lisasse;

c) liikmesriikidele adresseeritud otsuseprojekti, millega peatatakse ajutiselt toimeainet sisaldavate taimekaitsevahendite turustamine, jättes võimaluse kõnealuse toimeaine kandmist I lisasse uuesti kaaluda pärast lisakatsete tulemuste või täiendavate andmete esitamist; või

d) otsuseprojekti, millega lükatakse toimeaine kandmine direktiivi I lisasse edasi kuni lisakatsete tulemuste või täiendavate andmete esitamiseni.

▼B

4. Kui pärast lõikes 3 osutatud läbivaatamist on siiski tarvis esitada teatavate lisakatsete tulemused või täiendavad andmed, määrab komisjon kindlaks:

▼M5

— tähtaja, mille jooksul asjaomased tulemused või andmed tuleb esitada referentliikmesriigile ning lõike 2 kohaselt määratud ekspertidele. Selleks tähtajaks on 25. mai 2002 (metalaksüüli puhul on selleks tähtajaks hiljemalt 31. oktoober 2008), välja arvatud juhul, kui komisjon kehtestab asjaomase toimeaine jaoks varasema tähtaja, välja arvatud pikaajaliste uuringute tulemuste puhul, mida referentliikmesriik ja komisjon peavad toimiku läbivaatamise ajal vajalikuks ning mida ei ole ettenähtud tähtajaks võimalik täielikult lõpetada, tingimusel, et esitatud teave sisaldab tõendeid selle kohta, et sellised uuringud on tellitud ja nende tulemused esitatakse hiljemalt 25. maiks 2003. Erandlikel juhtudel, kui referentliikmesriik ja komisjon ei ole suutnud kõnealuseid uuringuid määratleda enne 25. maid 2001, võib nende lõpetamiseks kehtestada muu tähtaja, tingimusel, et teavitaja esitab 25. maiks 2002 referentliikmesriigile tõendid selle kohta, et kõnealused uuringud on tellitud kolme kuu jooksul pärast nende läbiviimise nõudmist, ning lisab uuringu protokolli ja arenguaruande.

— tähtaja, mille jooksul kõnealused teatajad peavad teatama referentliikmesriigile ja komisjonile oma kohustusest esitada nõutud tulemused või andmed esimeses taandes sätestatud tähtaja jooksul. Metalaksüüli puhul on see tähtaeg üks kuu pärast käesoleva määruse jõustumist.

▼M4

Ilma et see piiraks direktiivi artikli 7 kohaldamist, ei ole uute uuringute esitamine lubatud. Referentliikmesriik võib komisjoni nõusolekul nõuda, et teavitajad esitaksid toimiku selgitamiseks vajalikud täpsemad andmed.

Referentliikmesriigid teavitavad komisjoni viivitamata toimeainetest, mille kohta ei ole ettenähtud tähtaja jooksul esitatud esimeses taandes osutatud tulemusi või teavet. Komisjon teeb vastavalt direktiivi artikli 8 lõike 2 viimasele lõigule otsuse jätta toimeaine lisamata direktiivi I lisasse ja märgib ära lisamata jätmise põhjused. Liikmesriigid tühistavad 2003. aasta 25. juuliks kõnealuseid toimeaineid sisaldavate taimekaitsevahendite load.

▼B

5. Komisjon esitab komiteele otsuse projekti direktiivi I lisasse kandmatajätmise kohta kooskõlas direktiivi artikli 8 lõike 2 viimase lõiguga, kui:

— kõnealused teatajad ei ole teatanud oma kohustusest esitada nõutud tulemused lõike 4 teises taandes osutatud tähtaja jooksul,

— referentliikmesriik on teavitanud komisjoni sellest, et lõike 4 esimeses taandes osutatud tulemusi ei ole esitatud ettenähtud tähtaja jooksul.

▼M2

6. Kui komisjon esitab direktiivi eelnõu või otsuse projekti vastavalt lõikele 3A või eelnõu vastavalt lõikele 5, esitab ta samal ajal ajakohastatud aruande vormis komiteepoolse läbivaatuse kokkuvõtte, mille kohta tehakse märge koosoleku protokolli.

Liikmesriigid võimaldavad huvitatud isikutel eritaotluse korral tutvuda aruandega, välja arvatud need osad, mis osutavad toimikutes sisalduvatele ning direktiivi artikli 14 kohaselt konfidentsiaalseks tunnistatud andmetele, või hoiavad selle nende jaoks alles.

▼B

Artikkel 8

1. Pärast lisakatsete tulemuste või täiendavate andmete saamist peab referentliikmesriik:

a) vaatama need läbi, võttes arvesse asjaomase aine kohta toimikus juba esitatut;

b) tagama kohe pärast läbivaatamist, et teataja saadaks lisakatsete kokkuvõtte ja nende tulemused või täiendavad andmed teistele liikmesriikidele ning komisjonile;

c) edastama komisjonile võimalikult kiiresti ja hiljemalt kuue kuu jooksul pärast kogu nõutava teabe saamist oma hinnangu toimiku kohta, lisades selle komisjonile juba esitatud hindamisaruandele. Aruanne esitatakse vormis, mille komisjon on ette pannud alalises taimetervise komitees, ning see sisaldab üht alljärgnevatest soovitustest: — kanda kõnealune toimeaine direktiivi I lisasse, täpsustades tingimused, — mitte kanda kõnealust toimeainet direktiivi I lisasse, põhjendades keeldumist.

2. Käesoleva artikli lõike 1 punktis a osutatud läbivaatamiste suhtes kohaldatakse artikli 7 lõikes 2 ettenähtud korda.

Pärast lõikes 1 osutatud kokkuvõtte ja aruande saamist edastab komisjon selle komiteele läbivaatamiseks.

Enne toimiku ja aruande komiteele suunamist edastab komisjon referendi koostatud aruande liikmesriikidele teadmiseks ja võib korraldada ühe või mitme liikmesriigi ekspertide konsultatsiooni. Komisjon võib asjakohase toimeaine kohta koostatud aruande või selle osa suhtes konsulteerida mõne toimeainetest teavitajaga või nende kõigiga. Referentliikmesriik annab kõnealuste konsultatsioonide jooksul vajalikku tehnilist ja teaduslikku abi.

Ilma et see piiraks direktiivi artikli 7 kohaldamist, ei ole uute uuringute esitamine lubatud. Referentliikmesriik võib pärast komisjoniga konsulteerimist nõuda, et teatajad esitaksid toimiku selgitamiseks vajalikud täpsemad andmed.

Ilma et see piiraks direktiivi 79/117/EMÜ lisa võimalikke muutmisettepanekuid, esitab komisjon pärast artikli 7 lõikes 3 osutatud läbivaatamist komiteele:

a) direktiivi eelnõu toimeaine kandmise kohta direktiivi I lisasse, sätestades vajaduse korral tingimused, kaasa arvatud tähtaja; või

b) liikmesriikidele adresseeritud otsuse, millega vastavalt direktiivi artikli 8 lõike 2 neljandale lõigule tühistatakse toimeainet sisaldava taimekaitsevahendi load, kui kõnealust toimeainet ei kanta nimetatud direktiivi I lisasse, ja põhjendab keeldumist.

◄

▼M4 —————

▼B

Artikkel 9

Kui komisjon teeb A lisas nimetatud aine kohta ettepaneku keelustada see täielikult direktiivi 79/117/EMÜ alusel, peatatakse käesoleva määrusega ettenähtud tähtajad seni, kuni kõnealuse ettepaneku kohta on tehtud otsus. Kui nõukogu otsustab direktiivi 79/117/EMÜ lisasse kantud aine täielikult keelustada, lõpetatakse käesoleva määruse kohane menetlus.

Artikkel 10

Käesolev määrus jõustub 1. veebruaril 1993.

Käesolev määrus on tervikuna siduv ja vahetult kohaldatav kõikides liikmesriikides.









I LISA

DIREKTIIVI 91/414/EMÜ ARTIKLI 8 LÕIKEGA 2 ETTENÄHTUD TÖÖPROGRAMMI ESIMESE ETAPIGA HÕLMATUD AINETE LOEND

Nimi

1. Atsefaat

2. Metamidofoss

3. Aldikarb

4. Amitraas

5. Asiinfoss-etüül

6. Asiinfoss-metüül

7. Karbendasiim

8. Benomüül

9. Tiofanaat-metüül

10. Kloorpürifoss

11. Kloorpürifoss-metüül

12. Tsüflutriin

13. β-tsuflutriin

14. Tsühalotriin

15. λ-tsühalotriin

16. Tsüpermetriin

17. α-tsupermetriin

18. DNOC

19. Deltametriin

20. Dinoterb

21. Endosulfaan

22. Fentioon

23. Fenvaleraat

24. Esfenvaleraat

25. Lindaan

26. Paratioon

27. Paratioon-metüül

28. Permetriin

29. Benalaksüül

30. Metalaksüül

31. Klorotaloniil

32. Dinokap

33. Fenarimool

34. Fentiinatsetaat

35. Fentiinhüdroksiid

36. Flusilasool

37. Imasaliil

38. Mankoseb

39. Maneb

40. Tsineb

41. Metiram

42. Propineb

43. Tiram

44. Ferbam

45. Tsiram

46. Propikonasool

47. Pürasofoss

48. Kintoseen

49. Tiabendasool

50. Vinklosoliin

51. Prokümidoon

52. Iprodioon

53. Klosolinaat

54. Kloorprofam

55. Profam

56. Daminosiid

57. Maleiinhüdrasiid

58. Teknaseen

59. Alakloor

60. Amitrool (Aminotriasool)

61. Atrasiin

62. Simasiin

63. Bentasoon

64. Klorotoluroon

65. 2,4-D

66. 2,4-DB

67. Etofumesaat

68. Fluroksüpür

69. Glüfosaat

70. Ioksüniil

71. Bromoksüniil

72. Isoproturoon

73. MCPA

74. MCPB

75. Mekoprop

76. Mekoprop-P

77. Metsulfuroon

78. Tifeensulfuroon

79. Triasulfuroon

80. Molinaat

81. Monolinuroon

82. Linuroon

83. Parakvat

84. Dikvat

85. Pendimetaliin

86. Desmedifam

87. Fenmedifam

88. Propüsamiid

89. Püridaat

90. Varfariin









II LISA

NÄIDIS

Toimeainest teatamine vastavalt määruse (EMÜ) nr 3600/92 artikli 4 lõikele 1

1. Teataja tunnusandmed

1.1. Toimeaine valmistaja (nimi, aadress, sh tehase asukoht):

1.2. Teadet esitav äriühing (nimi, aadress jne) (kui see erineb punktis 1.1 esitatust): 1.2.a. Tegutsemisvaldkond: — valmistaja määratud ainuesindaja, — importija, keda valmistaja ei ole määranud ainuesindajaks.

1.3. Teadet esitava (füüsilise) isiku nimi, kes on vastutav määrusest (EMÜ) nr 3600/92 tulenevate edasiste kohustuste eest: 1.3.1. Postiaadress: 1.3.2. a) Telefon: b) Teleks: c) Faks: 1.3.3. a) Kontaktisik: b) Muud kontaktisikud:

2. Identifitseerimist hõlbustavad andmed

2.1. Soovitatud või ISO heakskiidetud üldnimetus ja sünonüümid, milles vajaduse korral on täpsustatud valmistaja toodetud soolad või estrid:

2.2. Keemiline nimetus (IUPACi nomenklatuur):

2.3. Tootja arenduskood (-koodid):

2.4. CASi, CIPACi ja EMÜ numbrid (olemasolu korral):

2.5. Empiiriline ja struktuurivalem, molekulmass:

2.6. Toimeaine puhtuseaste, väljendatuna vastavalt asjaoludele g/kg või g/l:

2.7. Isomeerid, ebapuhtus ja lisandid (nt stabilisaatorid), nende struktuurivalemid ning võimalik sisaldus väljendatuna vastavalt asjaoludele g/kg või g/l:

3. Teataja käsutuses olevad andmed I lisasse kantava aine kasutamistingimuste kohta

3.1. Funktsioon, nt fungitsiid, herbitsiid, insektitsiid, repellent, kasvuregulaator:

3.2. Kavandatud kasutuskoht, nt põllul, kasvuhoones, toidu- või söödalaos, koduaias:

3.3. Konkreetsed tervishoiu-, põllumajandus-, taimetervise- või keskkonnatingimused, mille puhul toimeainet võib või ei tohi kasutada:

3.4. Tõrjutud kahjulikud organismid ning kaitstud või töödeldud põllukultuurid või tooted:

4. Andmed teatajale teada oleva lubatud kasutuse kohta

4.1. Toimeaine registreerinud maad (EÜ):

4.2. Toimeaine registreerinud maad (EÜsse mittekuuluvad):

4.3. EÜs registreeritud kasutus, k.a kõik asjakohased tingimused:

4.4. Valmissegu, liik (GIFAP/FAO kood) ja toimeaine koostis (väljendatuna g/kg või g/l):

5. Toimiku esitamise kohustus

Teataja kinnitab, et eespool nimetatud andmed on tõesed ja täpsed. Ta kohustub esitama referentliikmesriigiks määratud riigi pädevatele asutustele määruse (EMÜ) nr 3600/92 artiklis 6 sätestatud toimikud 12 kuu jooksul pärast komisjoni otsust, mis on ette nähtud käesoleva määruse artikli 5 lõikes 4. Kui kõnealuses otsuses on ühe toimeaine kohta nimetatud mitu teatajat, kohustub teataja tegema kõik põhjendatud jõupingutused, et esitada koos teiste teatajatega ühine toimik.

(Punktis 1.1 nimetatud äriühingu nimel tegutseva pädeva isiku) allkiri.